Nur terapiyasi: rakni davolashda zamonaviy imkoniyatlar

Afsuski, butun dunyoda onkologik kasalliklarga duchor bo‘layotgan odamlar soni yil sayin oshib bormoqda. Statistika ma’lumotlariga ko‘ra, faqat o‘tgan yilning o‘zida 18 milliondan ortiq kishida xavfli shishlarning u yoki bu turi tashxislandi. Lekin shu bilan bir vaqtda rakni muvaffaqiyatli davolash usullari ham yil sayin takomillashib borayotganligini unutmaslik kerak:
- yangi dorilar paydo bo‘lmoqda,
- ekspertiza va vrachlarning salohiyati va bilimdonligi o‘smoqda,
- onkologik kasalliklar terapiyasining samaradorlik darajasi oshmoqda,
- isbotlovchi klinik tadqiqotlar bazasi kengaymoqda.
Nur terapiyasi onkologiyaning eng dinamik rivojlanib borayotgan sohalari qatoriga kiradi. Odatda biz bu usulning hozirgi vaqtda keng tarqalganligini yetarlicha baholamaymiz va rakni davolashning eng keng tarqalgan usuli kimyo terapiya deb o‘ylaymiz. Lekin aslo bunday emas. Amalda har 100 bemordan taxminan 20 tasida faqat jarrohlik operatsiyasi, 15 tasida esa – nur terapiyasi o‘tkazishga to‘g‘ri keladi, va 100 tadan faqat 2-3 kishi uchun asosiy davolash usuli sifatida kimyo terapiya qo‘llaniladi.
Jarrohlik aralashuvlariga nisbatan xavflar ancha kam
Shishning qayerda joylashganligi va rivojlanish darajasiga bog‘liq holda nur terapiyasi o‘zining radikal shaklida nur jarrohligi sifatida qo‘llanilishi mumkin. O‘pka o‘simtasining birinchi bosqichida bo‘lgan bemorni olaylik – ablyativ radioterapiya 90% hollarda saraton hujayralarini funksional to‘qima va yon ta’sirsiz butunlay yo‘q qiladi.

Bunda, masalan, o‘pka rakini jarrohlik yo‘li bilan olib tashlash holatida bemorlar operatsiyadan keyingi og‘riqlardan yarim yilgacha aziyat chekishlari mumkin! Bundan tashqari, bunday davolash kursining narxi ham ancha past bo‘ladi.
Samaradorlikning uzluksiz o‘sishi
Nur terapiyasining samaradorligi, shak-shubhasiz, zamonaviy texnik imkoniyatlar bilan uzviy bog‘liq. Shu sababli texnologiyalar rivojlanishi bilan bunday davolashning muvaffaqiyat koeffitsiyenti texnologik yaxshilanishlar rivojlanishining har bir 10% ga 15-16.5 % nisbatda oshadi.
Bundan tashqari, biz ko‘plab bemorlar uchun davolash muddatlarini qisqartirish mumkinligini ham kuzatdik. Misol tariqasida, prostata bezi rakini olishimiz mumkin: bunda ilgari davolash kursi 2 oyga yaqinni tashkil qilar va 40 seansdan iborat bo‘lardi, bugungi kunda esa jahonning yetakchi klinikalari ba’zi bemorlar uchun qiyosiy natijalarga erishishlari mumkin – ya’ni jami bor-yo‘g‘i 5 seansda samarali natija!

Shuningdek shuni tushunish muhimki, nur terapiyasi va jarrohlikning kimyo terapiya yoki immunoterapiyadan asosiy farqi shundaki, nur shishga aniq nuqtaviy ta’sir ko‘rsatadi va butun organizmga tizimiy ta’sir qilmaydi. Ko‘pincha bu usul boshqa usullar bilan birgalikda qo‘llaniladi va operatsiyadan oldingi va keyingi davrlarda nurlatishdan foydalanilganida rakni muvaffaqiyatli davolash imkoniyatlarini ancha oshiradi.
Onkologlarning kichik dissiplinar komandasi
Texnologiyaning o‘zi qanchalik zamonaviy va samarali bo‘lmasin, bu texnologiyani qo‘llaydigan, shuningdek har bir aniq holatda nur terapiyasidan foydalanish maqbul yoki nomaqbulligini belgilaydigan vrachlarning malakasi hech bir so‘zsiz hal qiluvchi omilligicha qoladi. Nur terapiyasini samarali kompleks qo‘llanishning jahondagi eng yaxshi misollaridan biri ACIBADEM shifoxonalari xalqaro tarmog‘i amaliyoti hisoblanadi. ACIBADEM shifoxonasidan nur terapiyasi bo‘yicha jahondagi yetakchi mutaxassislardan biri, professor Ufuk Abadjio‘g‘lu shunday izoh beradi: “Biz har bir aniq holatni alohida baholaymiz va har bir bemor uchun o‘zimizning eng maqbul davolash rejamizni qabul qilamiz. Kim uchundir eng yaxshi variant operatsiya, boshqa bir bemor uchun esa nur terapiyasi bo‘lishi mumkin, qaysidir bir holatda esa bir nechta usulni birgalikda qo‘llanish zarur bo‘ladi”.

 Professor Ufuk Abadjio‘g‘lu
ACIBADEM’da radiologlar albatta har bir bemor bilan alohida ish olib boradigan turli profildagi onkologlar komandasining bir qismi hisoblanadi. Bunday komandalarda uchta asosiy yo‘nalish – jarrohlik, nur terapiyasi va tibbiy onkologiya mutaxassislari, shuningdek yana bir qator mutaxassislar – texniklar, tashxislovchilar va klinik xodimlar jalb qilingan.
Nur terapiyasini qanday bemorlarda qo‘llanish tavsiya etiladi?
Bugungi kunda nurterapiyasi xavfli shishlarning keng spektrini davolashda, shu jumladan kasallikning kechikilgan deb hisoblanadigan bosqichlaridagi terapiyada qo‘llanilmoqda.Aytishimiz joizki, nur terapiyasi bo‘limidagi bemorlar orasida ko‘pincha ko‘krak va o‘pka saratoni bilan kasallangan bemorlar bor. Lekin yana takrorlaymiz – nur terapiyasi rakning deyarli hamma turlarini davolashda qo‘llanilishi mumkin.
ACIBADEM shifoxonasi esa eng so‘nggi jahon texnologiyalari va rak ustidan g‘alaba qozonishga tayyor va u bilan kurasha oladigan yuqori malakali vrachlar komandasiga ega.

Turkiyadagi Acibadem shifoxonalarida davolanishga oid barcha qiziqtirgan savollar bo‘yicha Acibadem’ning Toshkentdagi vakolatxonasiga murojaat qilishingiz mumkin: Toshkent shahri, Mirzo Ulug‘bek tumani, Buyuk Ipak yo‘li mavzesi, 19-uy.
Telefon: (+99895) 144-54-45
Shuningdek, rasmiy sayt orqali barcha kerakli ma’lumotlarga ega bo‘lishingiz mumkin: www.acibadem.com.ru